

**DEN NORSKE KIRKE**

**Ski menighetsråd**

**PROTOKOLL FRA MENIGHETSRÅDSMØTE**

Møtedato: 09.12.2020  
Møtetid: 18.30 - 21.00  
Møtested: Digitalt

Til stede: Johannes Ulstein, Sarah Haugstad, Cathrine Michelet, Øystein Trædal, Cecilie Ramsøy Haugerud, Kjetil Fallan, Ellen Nylenna, Kristine Røse, Meike Lien, Helge Nylenna, Hans Erik Matre, Trygve Gagnat og Henning Thauland

Forfall: Sidsel Grande og Tore Hagen.

Møteleder: Cathrine Michelet

Referent: Toril Lundeby

Fra stab: Toril Lundeby

Gjest fra stab: Unni Merethe Langen

Åpning v/ Øystein Trædal

**Sak 75/20 Godkjenning av innkalling og saksliste**

**Vedtak:** Innkalling og saksliste ble godkjent. Enstemmig vedtatt

**Sak 76/20 Godkjenning av protokoll fra 18.11.20**

**Vedtak:** Protokollen ble godkjent. Enstemmig vedtatt

**Orienteringssaker:**

* **Referater fra undergrupper / utvalg:**

Gudstjenesteutvalget: Har jobbet med liturgi og liturgisk musikk i hovedgudstjenesten, det er et ønske om å prøve ut serie to, denne serien skal prøves ut i vinter. GU vil sende over et forslag til MR når det er klart.

Diakoniutvalget: Har jobbet med å ha åpen kirke på lørdager, og i desember vil det også være åpen kirke på søndager 1200 – 1400.

Misjonsutvalg: Ikke hatt møte siden sist.

Grønt utvalg. Har ikke hatt møte.

Musikkutvalget. Det er laget et program for våren,

SFG. Har hatt et møte for å planlegge våren, trenger en ny representant i dette utvalget.

Fellesrådet – Skal ha et møte før jul, skal settes ned en arbeidsgruppe som skal jobbe med på lyd og lysforhold i kirkene.

* **Nytt fra stab:** Menighetskontoret er stengt, og staben har hjemmekontor. Det jobbes med digitale andakter/gudstj. Og en digital adventskalender, som legges ut på nett og sosiale medier.
* **Orientering om julegudstjenester:** det er ikke avgjort hvordan julegudstj. Blir, Nordre Follo skal ha et møte 16 des. dersom det blir gudstjenester vil det være 13 – 14.30 og 16 i Ski Nye kirke og 13,14,15, og 16 i Ski m. kirke. Dersom det skal være salmesang må det være 2 m. mellom hver person. Dersom det ikke blir gudstjenester, vil det være åpen kirke i Ski m. kirke fra 13 – 15 på julaften. Det foreslås trykke opp juleevangeliet og velsignelsen på et ark som besøkende kan ta med seg.
* **Status vedr. utstyr i Ski Nye kirke (lyd,lys,digitalt):** Det har ikke vært noen nye møter ang. dette, Øystein forhører seg med Bjørnar Langen om han har mulighet til å representere Ski Menighet i arbeidsgruppen som skal nedsettes av fellesrådet ang. lyd- og lysanlegg i kirkene.
* **Status fra prosjektet ang. behovsanalyse for ungdomsarbeid**

Helge informerte om at prosjektleder har vært i kontakt med de som jobber med ungdom i Ski. Lene har hatt en undersøkelse blant konfirmantene, bl.a. om kirken kan være et sted de vil komme og henge, ca 50 % sa kanskje. Spørsmålet er hva dette vil si i praksis. Det ble konkludert med å ha en workshop med innspill fra relevante aktører, MR og aktuelle deltakere fra stab, fortrinnsvis i sammenheng med møtet for MR i januar. Helge følger opp dialogen med Kfuk-Kfum.

* **Besøk fra staben** - Diakon Unni Merethe Langen informerte om sine arbeidsoppgaver. Arbeidsmetodene har endret seg noe under koronapandemien, utenom andaktsbrevene som hun sender ut en gang i mnd til sykehjem og andre eldre, sendes det også ut digitale hilsener til sykehjemmene. U.M gjennomfører også til vanlig besøk og samtaler, men under pandemien har det blitt mye telefondiakoni.

Hun har også jobbet en del med åpen kirke, som nå gjennomføres lørdager og søndager. Det har vært økende oppslutning om dette tilbudet. U.M ønsker også å få til forbønnstjeneste på nett. Hun og 3 – 4 andre personer driver vanligvis med besøkstjeneste, men under pandemien forgår det meste av dette på telefon, eller ute.

Diakoniutvalget har også ønske om å jobbe med temakvelder, pilgrimsvandring, retreat og bønnedag. Det skal være en diakonigudstjeneste den 25/4. Diakoniplanene bygges på diakoniens fire søyler; nestekjærlighet, fellesskap, kamp for rettferdighet, og vern om skaperverket.

**Sak 77/20 Inkluderende menighet/ universell utforming**

Dette er et dokument hvor deler av det skal besvares av menighetsrådet, og sendes til Borg, for å bli registrert som en inkluderende menighet.Det er viktig at dette er forpliktende for menigheten. Det er mange punkter, noen er «Vi vil»-punkter som menigheten forplikter seg til å gjennomføre, og andre er «Vi kan»-punkter som menighet kan gjennomføre. Inkluderende menighet går på om alle kan kjenne seg inkludert i for eksempel en gudstjeneste, også med ulike begrensninger eller utfordringer fysisk eller psykisk. Universell utforming fokuserer på å gjøre dette praktisk mulig i våre kirker.

**Vedtak:** MR ønsker å jobbe grundigere med dette, og tar det opp som sak på møtet i januar eller februar, svarfrist for dette er våren 2021. Representantene leser som forberedelse informasjon som sendes på nett med referatet. Enstemmig vedtatt

**Sak 78/20 Budsjett 2021**

Øystein Trædal informerte om budsjettforslaget, som ble sendt ut til MR. 175000.- til KFUM / KFUK-prosjektet blir satt av i budsjettet for 2021.

**Vedtak:** Budsjettet godkjent

**Sak 79/20 Forslag til offer for våren 2021**

MR gikk igjennom forslaget, og ble enige om noen endringer

**Vedtak:** Godkjent med noen endringer. Enstemmig vedtatt

**Sak 80/20 Byutvikling i nærheten av Ski nye kirke.**

Cathrine informerte om at området mellom Skeidar og politihuset vest for stasjonen skal bygges ut, det er viktig at MR følger med på dette, særlig knyttet til hvor stor utbyggingen blir og i hvilken grad den sperrer siktlinje som i dag er mot sentrum. Vera Tesdal har sagt seg villig til å skrive uttalelse fra MR til høring. Dette vil komme som sak på et senere møte.

**Vedtak:** Informasjon tatt til orientering. Enstemmig vedtatt

**Sak 81/20 Ettergivelse av minustimer for ungdomsarbeiderne**

**Vedtak:** På bakgrunn av avlyste aktiviteter som følge av koronarestriksjoner i 2020 har ungdomsarbeiderne oppsamlet minustid i sine stillinger. Etter MR sitt syn er ungdomsarbeideren uforskyldt i dette, og det vurderes som rimelig at MR som arbeidsgiver tar ansvar for den økonomiske utgiften, Dersom det lar seg gjøre å bruke noe av minustiden til planlegging av vårsemester eller andre relevante oppgaver, oppfordres det til dette. Resterende minustimer slettes ved utgangen av året - Enstemmig vedtatt.

**Sak 82/20 Eventuelt:** Cathrine orienterte om at det er gitt en pott på inntil kr 10 000 fra MR som staben kan bruke til digital bistand ut året.